רוקוע

רוקוע (בערבית: رُكوع, תעתיק: רֻכּוּע) הוא מושג באסלאם, אשר מתייחס לפעולת הקידה בתפילה הסטנדרטית הנקראת צלאה.

הרוקוע הוא למעשה קידה אותה קד המוסלמי בעת תפילתו, לאחר שהוא סיים לקרוא חלק מהקוראן, כחלק מהתפילה. הרוקוע מתבצע על ידי כך שהמתפלל מתכופף קדימה עד שהידיים שלו מונחות על הברכיים. הוא נשאר בתנוחה הזאת ומשבח את אללה, בדרך כלל על ידי חזרה משולשת על המילים "ישתבח ריבוני העצום".

לפי האימאם אל-ע'זאלי, כאשר המוסלמי משתחווה הוא מחדש את כניעותו וענוותנו, בשאיפה לשכלל את הרגשתו הפנימית באמצעות מודעות רעננה לערכו, ולחוסר חשיבותו לפני הכוח והגדולה של אלוהיו.

קישורים חיצוניים

הערות שוליים 

מושגים באסלאם